ऐसा देश में पहली बार नहीं हुआ है। पहले भी कई बालिका गृहों में ऐसे यौन शोषण के मामले हुए जिसमें हरियाणा के अपना घर का मामला काफी चर्चित रहा था। वहां भी बालिकाओं के साथ वैसा ही कुछ हुआ था जो बिहार में हुआ है। जिन बेटियों की सुरक्षा करने का दावा सरकार करती है, उनकी सुरक्षा का जिम्मा उन हैवानों को सौंप देती है जो उनके शरीर को खुद भी नोंचते हैं और समाज सुधार के अन्य ठेकेदारों, नेताओं और अधिकारियों के हवाले कर देते हैं।